33. ΑΠΟΦΑΣΙΣ ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ Αριθ. 1872/1963 της 12/19 Δεκ. 1963 (ΦΕΚ Β΄ 563) Περί λήψεως μέτρων καταμερισμού ευθύνης επί μη κανονικών δειγμάτων ελαιολάδου. Έχοντες υπ’ όψιν: 1)Το υπ’ αριθ. 50510/63 έγγραφον του Γενικού Χημείου του Κράτους, δι ου διαβιβάζεται το υπ’ αριθ. 226720/4962/22.11.1963 έγγραφον του Υπουργείου Εμπορίου «περί λήψεως μέτρων καταμερισμού ευθύνης επί μη κανονικών δειγμάτων ελαιολάδου», 2)το εδάφ. δ΄ της παρ.8 του άρθρ.6 του Νόμ. 4328/1929 «περί συστάσεως του Γενικού Χημείου του Κράτους», 3)το άρθρ.4 του Δ/τος της 31ης Οκτ. 1929 «περί κανονισμού της λειτουργίας και των εργασιών του Ανωτάτου Χημικού Συμβουλίου» και λαβόντος υπ’ όψιν τα υπό την κρίσιν ημών τεθέντα στοιχεία, αποφαινόμεθα: Την ευθύνην, επί μη κανονικών δειγμάτων, του περιεχομένου, των δοχείων συσκευασίας εν γένει ή βαρελίων ελαιολάδου, φέρει ακεραίαν ο πωλητής χονδρέμπορος ή παρασκευαστής τούτου εφ’ όσον η δειγματοληψία εγένετο επί δοχείου συσκευασίας ή βαρελίου εσφραγισμένου υπ’ αυτών κατά τρόπον διασφαλίζοντα το περιεχόμενον. Εφ’ όσον η δειγματοληψία εγένετο επί ανοικτού δοχείου συσκευασίας ή βαρελίου την ευθύνην της μη κανονικότητος θα φέρη ο διαθέτων το περιεχόμενον έλαιον εις την κατανάλωσιν. Κατά την δειγματοληψίαν επί ανοικτών δοχείων συσκευασίας, βαρελίου ή φιαλών ελαιολάδου δέον να ενεργήται δειγματοληψία ταυτοχρόνως και εξ εσφραγισμένων τοιούτων, εφ’ όσον υπάρχωσι τοιαύτα του αυτού χονδροπωλητού τούτου μνημονευομένου και επ’ αμφοτέρων των πρωτοκόλλων δειγματοληψίας προς καταμερισμόν των ευθυνών εις περίπτωσιν καθ ην το έλαιον ήθελεν ευρεθή μη πληρούν τους όρους των σχετικών αποφάσεων του Ανωτάτου Χημικού Συμβουλίου. Εν Αθήναις τη 10 Δεκ. 1963 Εγκρίνομεν την ως άνω απόφασιν του Ανωτάτου Χημικού Συμβουλίου ως και την δημοσίευσίν της εις την Εφημερίδα της Κυβερνήσεως και καθορίζομεν χρόνον ενάρξεως της ισχύος αυτής από της δημοσιεύσεώς της. Έπονται υπογραφαί των Υπουργών Εμπορίου και Κοινωνικής Προνοίας. 34. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΕΣΩΤΕΡΙΚΩΝ ΚΑΙ ΕΜΠΟΡΙΟΥ Αριθ. 265202/27260 της 11/29 Δεκ. 1964 (ΦΕΚ Β΄ 670) Περί συγκροτήσεως Επιτροπών Αγορανομικού κόστους παρά ταις περιφερειακαίς Υπηρεσίαις. Έχοντες υπ’ όψιν τας διατάξεις: 1.Του Νόμ. 3200/18-5-1955 «περί Διοικητικής αποκεντρώσεως». 2.Του Ν.Δ. 136/46 «περί Αγορανομικού Κώδικος», ως ούτος ετροποποιήθη και συνεπληρώθη μεταγενεστέρως. 3.Το από 6-2-56 Β.Δ/μα «περί εφαρμογής του άρθρ.15 του Νόμ. 3200/55 «περί Διοικητικής αποκεντρώσεως». 4.Του Ν.Δ. 4352/17-8-64 «περί διατάξεων αφορωσών τους Δημοσίους υπαλλήλους, ως και περί καταργήσεως Συμβουλίων, Επιτροπών των Δημοσίων Υπηρεσιών κλπ.», αποφασίζομεν: Ανατίθεμεν την γνωμοδότησιν προς επιβολήν υπό των Νομαρχών των δυνάμει του Α.Ν. 2375/40 επιβαλλομένων εισφορών, ως και επί θεμάτων κοστολογήσεως γενικώς εις τας κατά το άρθρ.7 του από 30-9-46 Ν.Δ/τος «περί Αγορανομικού Κώδικος», κυρωθέντος, τροποποιηθέντος και συμπληρωθέντος δια του 10/13-5-46 Ν.Δ/τος, ως και δια μεταγενεστέρων Νόμων, Αγορανομικάς Επιτροπάς. Εν τη ασκήσει των καθηκόντων των τούτων αι Αγορανομικαί Επιτροπαί διακρίνονται εις Τμήμα και εις την Ολομέλειαν. Το Τμήμα συγκροτούμενον εκ του Προϊσταμένου της οικείας Περιφερειακής Υπηρεσίας ή Εποπτείας Εμπορίου, του αντιπροσώπου του Εμπορικού και Βιομηχανικού Επιμελητηρίου, του Προϊσταμένου της Γεωργικής Υπηρεσίας και του αντιπροσώπου του Εργατικού Κέντρου επιλαμβάνεται των υποθέσεων εις πρώτον βαθμόν, η δε ολομέλεια γνωμοδοτεί επί αιτήσεων αναθεωρήσεως αποφάσεων εκδοθεισών βάσει γνωμοδοτήσεων του Τμήματος ή και επί αυτεπαγγέλτου αναθεωρήσεως, συμφώνως προς τας διατάξεις του άρθρ.2 του Νόμ. 196/1943 κυρωθέντος δια του Νόμ. 3125/1955, ως και δια μεταγενεστέρων Νόμων. Η παρούσα δημοσιευθήτω δια της Εφημερίδος της Κυβερνήσεως. Αντί της σελ. 68,03(δ) Σελ. 68,03(ε) Τεύχος 500-Σελ. 27 Αγορανομικός Κώδικας 5.Β.α.33-34 